
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	       Bucureşti,  25  februarie 2009               

       PL-x  51 /2009                     


A V I Z

asupra  proiectului de Lege  pentru aprobarea Ordonanţei de urgenţă a Guvernului nr.126/2008 privind modificarea şi completarea unor acte normative în vederea eliminării legăturilor dintre nivelul drepturilor acordate din bugetul asigurărilor pentru şomaj şi nivelul salariului de bază minim brut pe ţară şi al stabilirii măsurilor de aplicare a unor regulamente comunitare
                 În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.126/2008 privind modificarea şi completarea unor acte normative în vederea eliminării legăturilor dintre nivelul drepturilor acordate din bugetul asigurărilor pentru şomaj şi nivelul salariului de bază minim brut pe ţară şi al stabilirii măsurilor de aplicare a unor regulamente comunitare, trimis cu adresa nr.PL-x 51 din 11.02.2009  şi înregistrat cu nr.31/146 din 12.02.2009.
                Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este  Cameră decizională. 
                Senatul, în calitate de primă Cameră sesizată, a adoptat proiectul de lege în şedinţa din 4 februarie 2009.

 Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din  25  februarie  2009.

Proiectul de lege are ca obiect de reglementare aprobarea Ordonanţei de urgenţă a Guvernului nr.126/2008 privind modificarea şi completarea unor acte normative în vederea eliminării legăturilor dintre nivelul drepturilor acordate din bugetul asigurărilor pentru şomaj şi nivelul salariului de bază minim brut pe ţară şi al stabilirii măsurilor de aplicare a unor regulamente comunitare, respectiv modificarea şi completarea  Legii nr.76/2002 privind sistemul asigurărilor pentru şomaj şi stimularea ocupării forţei de muncă, a Legii nr.72/2007 privind stimularea încadrării în muncă a elevilor şi studenţilor şi a Legii nr.279/2005 privind ucenicia la locul de muncă. Modificările introduse prin ordonanţa de urgenţă au în vedere raportarea unor drepturi ce se acordă din bugetul asigurărilor pentru şomaj la valoarea indicatorului social de referinţă, care este stabilită la 500 lei şi nu la nivelul salariului de bază minim brut pe ţară.
Membrii comisiei au examinat proiectul de lege supus avizării, expunerea de motive, avizul favorabil, cu observaţii şi propuneri, al Consiliului Legislativ nr.1162/30.09.2008, asupra ordonanţei de urgenţă şi avizul favorabil al Consiliului Economic şi Social, transmis cu nr.2213/21.10.2008.
                 În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestui proiect de lege.
În raport de obiectul şi conţinutul reglementării,  proiectul de lege  face parte din categoria legilor organice. 
                                  PREŞEDINTE,                           SECRETAR,

                                  Daniel BUDA                           Gabriel ANDRONACHE
Red.: consilier,  C. Păduroiu                                                                                         
_968672787.unknown

